पाएं अपने शहर की ताज़ा ख़बरें और फ्री ई-पेपरडाउनलोड करें
बिहार सरकार अब निजी अस्पतालों को वैक्सीन नहीं देगी। अस्पतालों को वैक्सीनेशन के लिए खुद ही निजी कंपनियों से वैक्सीन खरीदनी होगी। राज्य में अभी 45 साल से ऊपर के लोगों को टीका लग रहा है। स्वास्थ्य मंत्री मंगल पांडेय ने कहा कि भारत सरकार की गाइडलाइन के अनुसार, यह निर्णय लिया गया है। पहले वैक्सीन सरकार ही निजी अस्पतालों को दे रही थी। अब वैक्सीन ओपन मार्केट में है तो प्राइवेट वाले भी खरीद रहे होंगे। वैक्सीन उत्पादन का 50 प्रतिशत केंद्र और 50 प्रतिशत राज्य सरकारों को मिलना है।
वैक्सीन का ऑर्डर दिया गया है
उन्होंने बताया कि हम लोगों ने 18 साल से ऊपर वालों के लिए वैक्सीन का ऑर्डर दिया है, एडवांस पेमेंट भी कर दिया है लेकिन कंफर्म नहीं है कि वैक्सीन कब मिलेगी। उम्मीद है कि दो से तीन दिनों में मिल जाएगी। सरकारी सेंटरों पर वैक्सीन मुफ्त दी जाएगी। स्टेट इम्यूनाइजेशन ऑफिसर डॉ. एनके सिन्हा ने बताया जिन लोगों ने निजी अस्पताल में वैक्सीन की पहली डोज की ली है, उन्हें दूसरी डोज के लिए सरकारी वैक्सीनेशन सेंटर पर जाना होगा। वहां उन्हें वैक्सीन मुफ्त मिलेगी। रही बात निजी अस्पतालों की तो वैक्सीन खरीदने, न खरीदने का फैसला उन्हें ही लेना है।
सरकार ने दिया 16 लाख का ऑर्डर
सरकार की ओर से करीब 16 लाख वैक्सीन का ऑर्डर दिया गया है। इनमें 11,89, 250 कोवीशील्ड व 4,12,450 कोवैक्सिन के टीके हैं। यह टीके इसी महीने आएंगे लेकिन अभी तिथि तय नहीं है। इसके बाद 18 साल से ऊपर के लोगों को लगेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn